作者：吴文英
词牌/韵律：宴清都

paragraphs: 绣幄鸳鸯柱。
红情密，腻云低护秦树。
芳根兼倚，花梢钿合，锦屏人妒。
东风睡足交枝，正梦花、瑶钗燕股。
障滟蜡、满照欢丛，嫠蟾冷落羞度。
人间万感幽单，华清惯浴，春盎风露。
连鬟并暖，同心共结，向承恩处。
凭谁为歌长恨，暗殿锁、秋灯夜语。
叙旧期、不负春盟，红朝翠暮。

标签：宋词三百首